DAKÖV KFT
Dabas 
Tájékoztató
A közérdekű adat megismerése iránti igények kezeléséről

Az Adatkezelő kezelésében lévő közérdekű adatok
A DAKÖV Dabas és Környéke Vízügyi Korlátolt Felelősségű  Társaság  (továbbiakban: Adatkezelő) a vízgazdálkodásról szóló 1995. évi LVII. törvény, és az információs önrendelkezési jogról és az információszabadságról szóló 2011. évi CXII. törvény alapján (továbbiakban: Infotv.) közfeladatot ellátó szervnek minősül. Az Infotv. alapján közérdekű adat: Az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló  vagy  gyűjteményes  jellegétől,  így  különösen  a  hatáskörre,  illetékességre,  szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat.

A Közérdekű adat megismerése iránti igény
A közérdekű adat megismerése iránt szóban, írásban vagy elektronikus úton bárki igényt nyújthat be. A szóbeli igény rögzítésére az Adatkezelő ügyfélszolgálati helyiségeiben kerülhet sor. Az írásbeli igényeket az Adatkezelő székhelyére (2370 Dabas, Széchenyi utca 3.) kell címezni, vagy a www. dakov.hu címre kell elküldeni. Az elektronikus levél tárgyában, illetve a postai úton küldött levélen kérjük feltüntetni, hogy a levél közérdekű adat igénylésére vonatkozik.
Az Adatkezelő a névtelen igényeket csak abban az esetben teljesíti, ha az igény az igénylő személyének ismerete nélkül teljesíthető. Nem teljesíthető a névtelenül benyújtott igény, ha az igénylésért az Adatkezelő költségtérítést állapít meg.
Az Adatkezelő az igényléssel kapcsolatban személyes adatokat kizárólag az igény teljesítése, a költségtérítés érvényesítése, valamint az igény teljesítéséből, megtagadásából származó jogérvényesítés céljából kezel.
Ha az adatigénylés nem egyértelmű, az Adatkezelő igénylőt az igény pontosítására felhívja. . Amennyiben az adatigénylés folyamatban lévő versenyeljárást érint az adatkezelő köteles a közbeszerzésről szóló törvény szerint eljárni.

A Közérdekű adat megismerése iránti igény kezelése
A közérdekű adat megismerése iránti igényt az Adatkezelő az igény tudomására jutásától számított
legrövidebb idő alatt, legfeljebb azonban 15 napon belül tesz eleget.
Ha az adatigénylés jelentős terjedelmű, illetve nagyszámú adatra vonatkozik, a határidő egy alkalommal 15  nappal meghosszabbítható. Erről  az  Adatkezelő igénylőt az  igény kézhezvételét követő 8 napon belül tájékoztatja.
Az igénylő jogosult az adatokat tartalmazó dokumentumról vagy dokumentumrészről másolatot kérni. Az adatigénylésnek közérthető formában és – amennyiben ezt az Adatkezelő aránytalan nehézség nélkül teljesíteni képes – az igénylő által kívánt technikai eszközzel, illetve módon kell eleget tenni. Ha a kért adatot korábban már elektronikus formában nyilvánosságra hozták, az igény teljesíthető az adatot tartalmazó nyilvános forrás megjelölésével is. Az adatigénylést nem lehet elutasítani arra való hivatkozással, hogy annak közérthető formában nem lehet eleget tenni.
Ha a közérdekű adatot tartalmazó dokumentum az igénylő által meg nem ismerhető adatot (pl. döntés-előkészítésre vonatkozó adat) is tartalmaz, a másolaton a meg nem ismerhető adatot felismerhetetlenné kell tenni.

Költségtérítés
Az Adatkezelő fenntartja a jogot, hogy a másolat készítéséért – az azzal kapcsolatban felmerült költség mértékéig terjedően, a hatályos jogszabályokban foglaltak szerint – költségtérítést állapítson meg. A költségtérítés összegéről az Adatkezelő az igénylőt az igény teljesítését megelőzően tájékoztatja. Az igénylő a tájékoztatást követően nyilatkozhat, hogy az igény teljesítését a költségtérítés ismeretében is vállalja-e. Amennyiben az igénylő nem válaszol, az igényt az Adatkezelő teljesíti, ebben az esetben a költségtérítést követelheti.
Amennyiben az igénylő a költségtérítés megfizetését elutasítja, az igény teljesítése megtagadható.
Ha az a dokumentum vagy dokumentumrész, amelyről az igénylő másolatot igényelt, jelentős terjedelmű, a másolat iránti igényt a költségtérítésnek az igénylő általi megfizetését követő 15 napon belül kell teljesíteni. Arról, hogy a másolatként igényelt dokumentum vagy dokumentumrész jelentős

terjedelmű, továbbá a költségtérítés mértékéről, valamint az adatigénylés teljesítésének a másolatkészítést nem igénylő lehetőségeiről az igénylőt az igény kézhezvételét követő 8 napon belül tájékoztatni kell.
Amennyiben az adatigénylés folyamatban lévő versenyeljárás dokumentációjának kiadására irányul, adatkezelő a közbeszerzésről szóló törvény alapján jogosult ellenértéket kérni. Egyéb esetekben csak a másolatkészítés díja számolható fel.

A költségtérítést az Ügyfélszolgálati iroda pénztárában kell teljesíteni.

A közérdekű adat megismerése iránti igény elutasítása
Amennyiben az igény nem teljesíthető, az Adatkezelő az igény teljesítésének megtagadásáról, annak indokaival, valamint az igénylőt e törvény alapján megillető jogorvoslati lehetőségekről való tájékoztatással együtt, 8 napon belül írásban vagy – ha az igényben elektronikus levelezési címét közölte – elektronikus levélben értesíti az igénylőt.
Az elutasítást minden esetben az igény megérkezésétől számított nyolc napon belül kell megtenni.

Jogorvoslatok
Az igénylő az Adatkezelő eljárása miatt a Nemzeti Adatvédelmi és Információszabadság Hatósághoz
fordulhat.
Az igénylő a közérdekű adat megismerésére vonatkozó igény elutasítása vagy a teljesítésre nyitva álló, vagy az Adatkezelő által meghosszabbított határidő eredménytelen eltelte esetén, valamint – ha a költségtérítést nem fizette meg – a másolat készítéséért megállapított költségtérítés összegének felülvizsgálata érdekében bírósághoz fordulhat.
A pert az igény elutasításának közlésétől, a határidő eredménytelen elteltétől, illetve a költségtérítés megfizetésére vonatkozó határidő lejártától számított harminc napon belül kell megindítani az Adatkezelő ellen. Ha az igény elutasítása, nem teljesítése vagy a másolat készítéséért megállapított költségtérítés összege miatt az igénylő a Hatóság vizsgálatának kezdeményezése érdekében a Hatóságnál bejelentést tesz, a pert a bejelentés érdemi vizsgálatának elutasításáról, a vizsgálat megszüntetéséről, lezárásáról szóló vagy a Hatóság értesítésének kézhezvételét követő harminc napon belül lehet megindítani. A perindításra rendelkezésre álló határidő elmulasztása esetén igazolásnak van helye.
A megtagadás jogszerűségét és a megtagadás indokait, illetve a másolat készítéséért megállapított költségtérítés összegének megalapozottságát az adatkezelőnek kell bizonyítania.
A perben fél lehet az is, akinek egyébként nincs perbeli jogképessége. A perbe a Hatóság az igénylő
pernyertessége érdekében beavatkozhat.
 A helyi bíróság hatáskörébe tartozó ügyekben a Budapest Környéki Törvényszék illetékességi területén működő Dabasi Járásbíróság (2370 Dabas, Bartók B. u. 54.) soron kívül jár el. A bíróság illetékességét az alperes közfeladatot ellátó szerv székhelye alapítja meg.

Ha a bíróság a közérdekű adat igénylésére irányuló kérelemnek helyt ad, határozatában az adatkezelőt a kért közérdekű adat közlésére kötelezi. A bíróság a másolat készítéséért megállapított költségtérítés összegét megváltoztathatja, vagy a közfeladatot ellátó szervet a költségtérítés összegének megállapítása tekintetében új eljárásra kötelezheti.